**დანართი 4**

**ხელშეკრულება**

**ქ. თბილისი წ**

ერთი მხრივ, **სსიპ - სახელმწიფო სერვისების განვითარების სააგენტო** (შემდგომში – დამკვეთი), წარმოდგენილი თავმჯდომარის მოადგილის ნინო ინწკირველის სახით და, მეორე მხრივ, სს–(შემდგომში – შემსრულებელი), წარმოდგენილი ………………………. სახით, შემდგომში ერთობლივად წოდებულნი, როგორც – მხარეები, წინამდებარე ხელშეკრულებით თანხმდებიან შემდეგზე:

**1. ხელშეკრულების საგანი**

1.1 ხელშეკრულების მიზნებისთვის დანართი №1 და №2-ით გათვალისწინებული დაზღვევის მომსახურება.

1.2 დანართი №1 და №2 წარმოადგენს ხელშეკრულების განუყოფელ ნაწილს და მოქმედებს მასთან ერთად.

**2. ხელშეკრულების ღირებულება**

2.1 ხელშეკრულების საფუძველზე ფაქტიურად გაწეული მომსახურებით მხარეებისთვის მიღებული შემოსავლების ერთობლიობა.

2.2 მომსახურების მიმღები მომხმარებლის მიერ გადახდილი სადაზღვევო თანხის …. % შეადგენს დამკვეთის, ხოლო … % შემსრულებლის საფასურს.

**3. მომსახურების გაწევის ვადა**

3.1. ხელშეკრულებით გათვალისწინებული მომსახურება უნდა განხორციელდეს 2019 წლის 23 დეკემბრიდან 2021 წლის 22 დეკემბრის ჩათვლით.

3.2 2021 წლის 22 დეკემბრის ჩათვლით მიღებულ სადაზღვევო განაცხადზე, გავრცელდება ამ ხელშეკრულებით გათვალისწინებული პირობები.

**4. ანგარიშსწორების წესი**

* 1. ანგარიშსწორების ფორმა განისაზღვერბა – №1 და N2 დანართებით გათვალისწინებული წესების დაცვით, უნაღდო ანგარიშსწორების ფორმით.

**5. მხარეთა ვალდებულებები**

5.1 მხარეები ხელშეკრულებით ნაკისრ ვალდებულებებს ასრულებენ კეთილსინდისიერების, მხარეთა ურთიერთთანამშრომლობისა და გულისხმიერების პრინციპებზე დაყრდნობით. მხარეები ვალდებული არიან, მჭიდროდ ითანამშრომლონ ერთმანეთთან (კონსულტაციის გაწევა, ურთიერთდახმარება და სხვა) ხელშეკრულებით ნაკისრი ვალდებულებების შესრულებისა და მომსახურების გაუმჯობესების მიზნით.

**5.2 დამკვეთი ვალდებულია:**

5.2.1 უზრუნველყოს (მითითება შესაბამისი სადაზღვეო კომპანია) დაზღვეული დოკუმენტების ბაზის ხელმისაწვდომობა და შექმნას მათი გამოყენებისთვის საჭირო სხვა პირობები ხელშეკრულებისა და მხარეთა შეთანხმების შესაბამისად.

5.2.2 სერვისის ხელმისაწვდომობაზე წინასწარ ცნობილი შეფერხების თაობაზე, რომელმაც შესაძლოა გავლენა იქონიოს მომსახურებაზე, აცნობოს შემსრულებელს შეფერხებამდე არა უგვიანეს 2 სამუშაო დღით ადრე, ხოლო გაუთვალისწინებელი შეფერხების შემთხვევაში - დაუყოვნებლივ.

5.2.3 აცნობოს შემსრულებელს ხელშეკრულების დადების შემდეგ შექმნილი სადაზღვევო დოკუმენტის გამცემის ახალი ადგილის შესახებ. შეუთანხმოს შემსრულებელს მომსახურების მომხმარებლისთვის მიწოდების ფორმები, პროცედურები და პროდუქტის მიწოდების დაწყების ვადები.

5.2.4 განსაზღვროს შემსრულებლისგან მატერიალური დოკუმენტების მიღებასა და დამკვეთის მიერ დამზადებული დოკუმენტების შემსრულებლისთვის გადაცემაზე პასუხისმგებელი პირები.

**5.3 შემსრულებელი ვალდებულია:**

5.3.1 დამკვეთს მოემსახუროს ჯეროვნად და კეთილსინდისიერად.

5.3.2 №1 და №2-დაბართებით გათვალისწინებული მოქმედებების განხორციელებისას დაიცვას საქართველოს კანონმდებლობით, დამკვეთის სამართლებრივი აქტებითა და ხელშეკრულებით დადგენილი წესები;

5.3.3 №1 და №2-დანართებით გათვალისწინებული მოქმედებების განხორციელების პროცესში დამკვეთის მონაცემთა ელექტრონული ბაზიდან მიღებული ინფორმაცია გამოიყენოს მხოლოდ№1 და №2-დანართებით გათვალისწინებული მოქმედებების განსახორციელებლად და არ დაუშვას მიღებული ინფორმაციის გადაცემა ან სხვაგვარი ხელმისაწვდომობა მესამე პირებისათვის.

5.3.4 უზრუნველყოს მომსახურებისთვის აუცილებელი ტექნიკისა და კომუნიკაციების (მათ შორის ინტერნეტკავშირის) გამართული ფუნქციონირება.

5.3.5 საკუთარ ინფრასტრუქტურასთან (მათ შორის, პროგრამულ ინფრასტრუქტურასთან) დაკავშირებული, წინასწარ ცნობილი შეფერხების თაობაზე, რომელმაც შესაძლოა გავლენა იქონიოს მომსახურებაზე, აცნობოს დამკვეთს შეფერხებამდე არა უგვიანეს 2 სამუშაო დღით ადრე, ხოლო გაუთვალისწინებელი შეფერხების შემთხვევაში - დაუყოვნებლივ.

5.3.6 დამკვეთს შეუთანხმოს მომხმარებლის მომსახურებასთან დაკავშირებული ნებისმიერი ცვლილება, რომელიც დაკავშირებულია მომსახურების განხორციელებასთან.

5.3.7 განსაზღვროს დამკვეთისათვის მატერიალური დოკუმენტების გადაცემასა და დამკვეთის მიერ დამზადებული დოკუმენტების მიღებაზე პასუხისმგებელი პირები.

5.3.8 ხელშეკრულებით გათვალისწინებული მომსახურების ვადის გასვლის, ან ხელშეკრულების ვადაზე ადრე შეწყვეტის შემთხვევაში შემსრულებელი ვალდებულია, დაზღვეულ პირადობის დამადასტურებელ დოკუმენტებზე გაავრცელოს სადაზღვევო პირობები დაზღვევის დოკუმენტში მითითებული სრული პერიოდის განმავლობაში.

5.3.9 ხელშეკრულებით გათვალისწინებული მომსახურების ვადის გასვლის, ან ხელშეკრულების ვადაზე ადრე შეწყვეტის შემთხვევაში შემსრულებელი ვალდებულია, გაავრცელოს წინამდებარე ხელშეკრულების 5.3.8 პუნქტით გათვალისწინებული პირობები, თუ მომხმარებელი „საქართველოს მოქალაქეთა და საქართველოში მცხოვრებ უცხოელთა რეგისტრაციისა და რეგისტრაციიდან მოხსნის, პირადობის (ბინადრობის) მოწმობის, პასპორტის, სამგზავრო პასპორტისა და სამგზავრო დოკუმენტის გაცემის წესის დამტკიცების შესახებ“ საქართველოს იუსტიციის მინისტრის 2011 წლის 27 ივლისის №98 ბრძანების 37-ე მუხლის პირველი პუნქტის ,,ა“ ქვეპუნქტითა და 46-ე მუხლის პირველი პუნქტის ,,ა“ ქვეპუნქტით განსაზღვრული პირობის დადგომამდე აიღებს პირადობის დამადასტურებელ და დაზღვევის დოკუმენტს.

**5.4 მხარეები კისრულობენ ვალდებულებას:**

5.4.1 დამკვეთის მხრიდან ხელშეკრულებით გათვალისწინებული მომსახურების შესრულებასთან დაკავშირებული ელექტრონული ფორმით არსებული მონაცემების ხელმისაწვდომობა და შემსრულებლის მხრიდან აღნიშნული მონაცემების ელექტრონული მიმართვის საფუძველზე გამოთხოვა ყოველდღიურად.

5.4.2 გონივრულ ვადაში უპასუხონ ერთმანეთის კითხვებს (მათ შორის, სატელეფონო ან/და სპეციალური კომპიუტერული პროგრამების მეშვეობით ან მხარეთა თანამშრომლების სამსახურებრივ ელექტრონულ ფოსტაზე გაგზავნილ შეკითხვებს).

5.4.3 ამ ხელშეკრულების №1 და №2 დანართებით გათვალისწინებული დაზღვევის დამადასტურებელი დოკუმენტების შესახებ ელექტრონული სახით ინფორმაციის გაცვლისას, დაიცვან დანართი №2-ით გათვალისწინებული ტექნიკური და შინაარსობრივი მოთხოვნები.

**6. პასუხისმგებლობა**

6.1 თითოეულ მხარეს უფლება აქვს, მოსთხოვოს მეორე მხარეს ხელშეკრულების პირობების შეუსრულებლობით ან არაჯეროვანი შესრულებით გამოწვეული ქონებრივი და არაქონებრივი (საქმიანი რეპუტაციის შელახვით გამოწვეული) ზიანის ანაზღაურება.

6.2 ხელშეკრულების 5.3.3 პუნქტით გათვალისწინებული მოთხოვნების ყოველი დარღვევის შემთხვევაში შემსრულებელს დამკვეთის სასარგებლოდ ეკისრება პირგასამტეხლო 1 000 (ათასი) ლარის ოდენობით.

6.3 შემსრულებლის მიერ დამკვეთისთვის ხელშეკრულებით გათვალისწინებული ასანაზღაურებელი თანხის გადახდის ვადის გადაცილების შემთხვევაში, შემსრულებელი ვალდებულია, პირგასამტეხლოს სახით დამკვეთს გადაუხადოს შეუსრულებელი ვალდებულების 0.5% ყოველ ვადაგადაცილებულ დღეზე.

6.4 დამკვეთის მიერ მომხმარებლისთვის, ხელშეკრულების დანართი №1-ით გათვალისწინებულ, დაზღვევაზე უსაფუძვლო უარის შემთხვევაში, დამკვეთს ეკისრება შემსრულებლის სასარგებლოდ შეუსრულებელი ვალდებულების ღირებულების 0.5%-ის გადახდა.

**7. კომუნიკაციის პირობები**

7.1 ხელშეკრულების ფარგლებში მხარეთა შორის ინფორმაციის გაცვლა ხდება წერილობითი შეტყობინებების ან/და ხელშეკრულების 7.2 პუნქტით განსაზღვრული ერთ-ერთი ელექტრონული ფოსტის საშუალებით.

7.2 დამკვეთის ელექტრონული ფოსტის მისამართია: info@sda.gov.ge, ხოლო შემსრულებლის ელექტრონული ფოსტის მისამართია: .....

**8. ხელშეკრულების შესრულების შეუძლებლობა**

8.1 მხარეები არ არიან პასუხისმგებელი თავიანთი ვალდებულებების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია ისეთი გარემოებებით, როგორებიცაა წყალდიდობა, ხანძარი, მიწისძვრა და სხვა სტიქიური მოვლენები, აგრეთვე საომარი მოქმედებები, თუ ისინი უშუალოდ ზემოქმედებენ ხელშეკრულების შესრულებაზე.

8.2 მხარე, იმგვარი გარემოების შექმნისას, რომელიც შეუძლებელს ხდის ხელშეკრულების შესრულებას, სამი კალენდარული დღის ვადაში აცნობებს ხელშეკრულების მეორე მხარეს ვალდებულების შეუსრულებლობის მიზეზებს და მათი შესრულების მოსალოდნელ თარიღს, რის შემდეგაც ნაკისრი ვალდებულებების შესრულება მხარეთა შეთანხმებით შეიძლება გადაიდოს შესაბამისი გარემოების გაგრძელების ვადით.

**9. ხელშეკრულებაში ცვლილებების შეტანა და შეწყვეტა**

9.1 წინამდებარე ხელშეკრულების პირობების შეცვლა დასაშვებია მხარეთა წერილობითი შეთანხმებით.

9.2 ხელშეკრულება შეიძლება შეწყდეს მხარეთა ერთობლივი წერილობითი შეთანხმებით.

**10. ხელშეკრულების ცალმხრივად შეწყვეტა**

10.1 მხარეებს უფლება აქვთ, ცალმხრივად შეწყვიტონ ხელშეკრულება, თუ მეორე მხარის მიერ კანონმდებლობის ან სახელშეკრულებო ვალდებულებათა უხეში ან/და მრავალჯერადი დარღვევის შედეგად მომსახურება არ არის ხარისხიანი, ასევე კანონმდებლობით გათვალისწინებული ნებისმიერი სხვა საფუძვლის არსებობისას.

10.2 მხარე უფლებამოსილია, ცალმხრივად შეწყვიტოს ხელშეკრულება და მეორე მხარეს შეწყვეტამდე 1 (ერთი) თვით ადრე წერილობით აცნობოს ამის შესახებ. აღნიშნული ვადის გასვლისთანავე ხელშეკრულება ითვლება შეწყვეტილად.

**11. სადავო საკითხების გადაწყვეტის წესი**

11.1 მხარეთა შორის სადავო საკითხები წყდება მოლაპარაკების გზით. შეთანხმების მიუღწევლობის შემთხვევაში დავას განიხილავს სასამართლო საქართველოს კანონმდებლობით დადგენილი წესით.

**12. ხელშეკრულების ძალაში შესვლა და მოქმედების ვადა**

12.1 ხელშეკრულება ძალაშია 2019 წლის 23 დეკემბრიდან და მოქმედებს 2021 წლის 22 დეკემბრის ჩათვლით.

12.2 წინამდებარე ხელშეკრულება შედგენილია 2 (ორი) თანაბარი იურიდიული ძალის მქონე ეგზემპლარად და თითოეული ეგზემპლარი ინახება მხარეებთან.

**13. მხარეთა რეკვიზიტები**

|  |  |
| --- | --- |
|  | **სსიპ -სახელმწიფო სერვისების განვითარების სააგენტო** |
|  | მის.: თბილისი, აკ. წერეთლის გამზ. №67ა ს/კ 202 307 404მიმღების ბანკი: სახელმწიფო ხაზინა ბანკის კოდი: TRESGE22 ანგარიშის ნომერი/სახაზინო კოდი : 707437499  |